དེ་མིན་གླེགས་བམ་བྲག་རི་ལྟར་བརྩེགས་ནས་གསོལ་བ་བཏབ་ཀྱང་བཀའ་ཡི་བྱིན་རླབས་ཙམ་ལས་རང་རྒྱུད་ཀྱི་ཉོན་མོངས་གཞིལ་བར་མི་ནུས་པར་མ་ཟད་རྒྱལ་བའི་བསྟན་པ་རིན་པོ་ཆེ་འདི་ཉིད་དར་ཞིང་རྒྱས་ལ་ཡུན་རིང་དུ་གནས་པའི་རྒྱུ་རྐྱེན་དུའང་འགྱུར་བར་དཀའ།དེས་ན་ཕྱིས་རབས་རྗེས་འཇུག་པ་རྣམས་ནས་ཀྱང་སྦྱིན་པའི་བདག་པོས་རྒྱུ་གྲོན་ཚད་མེད་བཏང་བ་རྣམས་ཆུད་ཟོས་སུ་མི་འགྲོ་ཕྱིར་རྒྱལ་བས་གསུངས་པའི་བླང་དོར་གྱི་ཡིན་ཚུལ་རྣམས་ལ་ཕྲ་ཞིང་ཕྲ་བ་ནས་ལེགས་པར་བརྟག་ཅིང་དཔྱད་དེ་ཐོས་བསམ་སྒོམ་གསུམ་དང་འཆད་རྩོད་རྩོམ་གསུམ་གྱི་བྱ་བར་ཞུགས་ཏེ།སྤྱིར་རྒྱལ་བསྟན་རིན་པོ་ཆེ་འདི་ཉིད་འགྲོ་བའི་དཔལ་དུ་ཡུན་རིང་གནས་པ་དང།བྱེ་བྲག་ཏུ་རང་ཉིད་དལ་རྟེན་གྱི་མི་ལུས་རིན་པོ་ཆེ་ཐོབ་པའི་དགོས་པ་འབྱུང་བའི་ཆེད་དུ་དེ་ལྟར་ཉམས་སུ་ལེན་རྒྱུ་ནི་སྦྱིན་པའི་བདག་པོའི་གཙོས་པའི་དཔར་བསྐྲུན་འདི་ཉིད་དང་འབྲེལ་བའི་གཡུང་དྲུང་བོན་གྱི་བཤད་སྒྲུབ་འདུས་སྡེའི་ལས་ཀྱི་སྣེ་མོར་གཏོགས་པ་བ་རྣམས་ཀྱི་མཐར་ཐུག་གི་དམིགས་འདུན་ཀྱང་དེ་ལས་མ་མཆིས།